
PROFANDA. 


K/Es  est.  artis  Apollinaris  scientibus  satis  nota, 
auxilia  medicinae  praestantissima,  peritoque  ad¬ 
hibente,  valetudinis  secundae  tuendae,  adversse- 
ve  arcendae  potentissima,  intempestive  mini- 
strata,  summam  perniciem,  imo  vero  fatum  ip¬ 
sum  secum  afferre  solita  esse :  permulta  etiam, 
prassertim  inter  effossa,  quae  venena  jure  acerri¬ 
ma  habentur,  rite  et  tempestive  admota,  optima 

/ 

persaepe  fieri  remedia,  morbos  vix  aliunde  me¬ 
dicabiles  fugatura.  ' 

Ex  omnibus  vero  remediorum  generibus,  quae 
ars  Machaonia  pollicetur,  nullum  est  omnino, 
de  quo  rectius  praedicatur  rite  et  legitime  con¬ 
cessum  quam  maxime  valere,  intempestive  exi¬ 
tiosissimum  esse,  quam  de  Sanguinis  Missione : 
de  qua,  summos  medicinae  honores  ambiturus, 
pauca  conscribere  statui.  Non  scribendi  cupi¬ 
ditate,  nec  novi  spe  proferendi  impulsus,  tanti 
ponderis  argumentum  aggressus  sum  ;  sed  oc¬ 
casioni  oblatae  obsecutus,  quaeque  de  eodem 
utilissima  cognituque  dignissima  exponere  ni¬ 
tar  ;  sive  quae  usu  doctus,  sive  quae  aliunde,  di¬ 
dicerim. 

Ab  antiquissimis  temporibus  ad  hunc  usque 
diem,  medici  venas  arte  vacuefacere  consue¬ 
runt  j  nec  solum  ad  morbos  arcendos,  verum 
etiam  ad  valetudinem  secundam  conservan¬ 
dam  :  neque  profecto  dictu  facile  est,  quisnara 
omnium  primus  id  genus  auxilii  fuerit  expertus.' 

Auctores  vetustissimi  ferunt  Podalirium  jEs- 
cuLAPio  natum  hoc  remedio  artem  medicinalem 
ditasse.  Multi  contra  dubitant,  neque  injuria, 
ut  opinar,  necne  bellum  Trojanum  ipsum,  (quo 
flagrante,  Podalirius  et  Machaon  sauciatos 

manu  et. medicamentis  curasse  traduntur,)  inter 
fabulas  recenseri  oporteat.  Quomodocunque 
id  se  habeat,  veri  non  absimile  est,  remedium 
propositum,  quippe  quod  ipsa  natura  toties  sug¬ 
gerit,  fere  nusquam  et  nunquam  generi  humano 
defuisse. 

Quantumcunque  medici  inter  se  discrepuerint, 
omnes  fere,  quisque  suo  consilio  permotus,  san¬ 
guinem,  icta  vena,  detrahere  soliti  sunt.  Inter 
antiquos  Hippocrates,  Aret^eus,  Galenus, 
Diocles,  Asclepiades,  Ccelius  Aurelianus, 
Celsus,  &c.  potissimum  hoc  usi  sunt  auxilio ; 
pluraque  de  eo  literis  tradiderunt.  Ex  recentio- 
ribus  nemo  quam  Sydenhamus  largius  crebri¬ 
us  ve  sanguinem  aegrotantibus  misit :  quem  ho¬ 
dierni  imitati  molem  perinsignem  humoris  ejus 
vitalis  tandem  demere  consuerunt.  Cum  vero 
medici  satis  noverunt  hoc  remedium  praepol¬ 
lens  certos  agnoscere  fines,  quos  ultra  vel  citra 
pernicies  instat,  studio  acerrimo  leges  ejus  rec¬ 
trices  exquirendas  esse  constat.  Huncce  verp 
sequi  ordinem  in  animo  est :  agendum  erit, 

I.  De  sanguinis  mittendi  rationibus. 

II.  De  sanguinis  missi  effectibus. 

III.  De  medendi  consiliis,  quas  sanguinis 

missio  exequi  posse  videatur. 

IV.  De  morborum  generibus  eandem  desi¬ 

derantibus. 

V.  De  quibusdam  notandis  et  cavendis. 


DE  SANGUINIS  MITTENDI  RATIONIBUS. 

^  »  * 

Sanguinis  duplici  ratione  mitti  potest :  nimi¬ 
rum,  iieri  potest  ut  vel  partis  solius  affectae,  vel 
corporis  universi  venae  vacuefiant.  Utrumque 
variis  modis  effici  solet. 

Si  toti  corpori  sanguinem  demendum  sit, 
modo  quaedam  arteria,  saepius  vena  inciditur. 
Perraro  arteriam  secare  licet ;  aegre  enim  sup¬ 
primitur  sanguinis  cursus,  ob  arteriarum  situm 
et  motum  validiorem.  Nosse  porro  juvat,  mi¬ 
norem  sanguinis  molem,  caeteris  paribus,  arte¬ 
riis  quam  venis’detrahendam  esse  ;  quippe  qui¬ 
bus  contingit  sanguis  ditior,  generique  nervoso 
incitando  atque  vitae  ipsi  fovendae  habilior. 

Quod  si,  ad  corpus  totum  exinaniendum, 

venam  icere  volumus,  una  venarum  brachii  se¬ 
cari  solet;  quidam  medianam  cephalicam,  alii 
medianam  basilicam,  incidere  malunt;  quarum 
alterutra  satis  convenit :  grandes  enim  et  sum¬ 
mas  cuti  proximas  facile  perspiciuntur.  Quoties 
in  animo  est  totum  corpus  vacuefacere,  parvi 
aut  nihil  interest,  quanam  ex  parte  sanguis  pro¬ 
fluat.  Si  vero  non  solum  vasa  omnia,  verum 
etiam  partis  laborantis  venas  potissimum,  de¬ 
plere  opus  sit,  scire  licet  aliquam  arteriam  aut 
venam  huic  propinquam  feriendam.  Si  quis 
nimirum  plenior  et  vegetior  in  apoplexiam  in¬ 
ciderit,  arteriam  temporalem  aut  jugu¬ 

larem  caedere  decebit>  quo  citius  et  melius  ex¬ 
pediantur  cerebri  vasa. 

Permagni  interest  non  solum,  quantum  san¬ 
guinis  mittatur,  verum  etiam  qualiter  effluat, 
cursu  nempe  celeri  an  lento.  Quidam  morbi 
graves  venas  sic  exinaniri  desiderant,  ut  citra 
discrimen  anima  deficiat :  qua  de  re  paulo 
postea  fusius  disputabo.  Quo  medicus  tuto 
hoc  moliatur,  incisura  aliquanto  latiori  opus  erit, 
capite  simul  erecto :  hinc  enim  cerebri  vasa 
idoneo  incitamento  subito  destituuntur. 

Brachium  antea  ligare  oportet,  quam  vena 
ejus  secetur,  aliquanto  supra  icendam  partem: 
quo,  cursu  sanguinis  impedito,  vena  amplificata 
facilius  incidatur,  et  sanguis  ipse  uberior  ef¬ 
fluat.  Nec  desunt  alia  bene  multa  huc  atti¬ 
nentia  :  quae  tamen  cuique  artifici  notissima 
praetermittere,  quam  inutiliter  sermonem  pro¬ 
ducere  malui. 

Si  quando  parti  sanguis  demendus  sit,  id  fieri 
consuevit,  modo ,  hirudinibus  impositis,  modo 
cucurbitulis  cruentis  ;  alias  scarificando.  Quod 
ad  cucurbitulas  cruentas,  haud  alienum  judico 
hanc  sanguinis  eliciendi  rationem  explicare. 
'Summae  cuti  prius  scarificatae  imponitur  cucur¬ 
bitula  ;  quae  protinus  aere  vacuefacta  illico  san¬ 
guine  ruente  >  impletur.  Hacce  ratione,  an 
per  hirudines  venae  partis  melius  depleantur, 
anceps  haereo  :  si  cui  summa  cutis  contingit  ir¬ 
ritabilior,  genusque  nervosum  mobilius,  hiru^ 
dines  admoveri, ‘quam  cutem  scarificari  malo. 
Neque  tamen  id  perpetuum  est :  usu  enim  di¬ 
dici,  partem  hirudinibus  morsam  aliquando  in¬ 
tumescere  et  inflammari ;  quinetiam’  inflamma¬ 
tionem  ibi  accensam  modo  ad  vasa  lywfha^ 

tica  glandulasque  eorundam  proprias  serpsisse. 
Accepi  etiam  cutem  infantibus,  post  hirudines 
adhibitas  et  subductas,  non  raro  segre  sanescere, 
eo  ut  fluxus  sanguinis  vix  aut  ne  vix  quidem 
reprimendus  sit. 


DE  SANGUINIS  MlSSI  EFFECTIBUS, 

Omnes  canales  sanguinis  vectores  hoc  fistu¬ 
lis  inertibus  distant,  quod  humor  ipse  vehendus 
iis  est  incitamento  et  adjumento.  Quum  igi¬ 
tur,  misso  sanguine  aliquid  moli  humorum  cir^ 
cumfluentium  subducitur,  cordis  et  arteriarum 
atque  venarum  actio  plus  minusve  sedetur,  ne- 
cesse  est.  Usu  sane  docemur  motum  cordis  et 
arteriarum  remissiorem  et  tardiorem  sanguini 
ablato  supervenire  solitum  esse :  nisi  profecto 
vasa  prius  admodum  onusta  fuerint.  Si  enim 
inter  haec,  tanta  sanguinis  copia  detrahatur,  ut 
cor  et  arteriae  gravante  onere  expediantur,  ci^ 
tius  exinde  et  fortius  salire  observantur.  Quin- 
etiam,  si  cui  viscus  aliave  pars  inflammatur, 

cor  et  arteriae,  detracto  sanguine,  longe  saepius 
exilius,  tardius  molliusque  micare  consuerunt. 
Neque  tamen  hoc  perpetuum  est:  ventriculo 
enim  vel  intestino  inflammato,  motus  arteria¬ 
rum  validior  missum  sanguinem  excipit,  Ne^ 
que  medicum  ignorare  oportet,  arterias,  istis 
visceribus  inflammatis,  uti  dure  et  citissime, 
ita  quoque  languidissime  moveri :  eum  vero  lan¬ 
guorem  non  jure  terrere,  quo  minus  incidatur 
vena :  dempto  sanguine  nimirum,  motum  arte¬ 
riarum  molliorem,  tardiorem,  et  validiorem  fie¬ 
ri  :  de  quo  paulo  fusius  disserendum  erit. 

Plus  aequo  sanguinis  detractum  pessimos 
edit  eflectus  ;  quod  si  non  mortem  ipsum  infert, 
mala  tamen  nulla  ope  diruenda  gignit.  Ex  his, 
quaedam  subito,  alia  postea  et  pedetentim  acce¬ 
dunt.  Nimium  igitur  sanguinis  missum  facit 
ut  protinus  vultus  palleat,  anima  deficiat,  vires 
labantur,  artus  frigeant;  interdum  porro  ut 
membra  convellantur,  (quod  sane  pessimum 
est)  :  nec  raro,  ni  haec  in  fatum  abeant,  serius 
ocyus  accedunt  secernenda  et  excernenda  pa¬ 
rum  secreta  et  excreta,  aqua  pedum  et  crurum 
intercus,  spirandi  difficultasj  aliaque  non  minus 

funesta.  Neque  vero  affirmare  volo,  quodvis 
horum  per  se  vasa  praeter  debitum  vacuefacta 
insignire.  Quo  exemplo  utar,  sanguis  rite  sic 
mitti  potest,  ut  animse  defectio,  id  est,  syn- 
copcy  sequatur :  qua  de  re  posthac  fusius  dispu¬ 
tabo. 

Ex  quo  humorum  fathologia  obsoleverit,  me¬ 
dici  sanguinem  sanis  mittere  pene  cessarunt: 
qui  nempe  vere  et  autumno,  ad  valetudinem 
secundam ;  conservandam,  venam  secare  sole¬ 
bant:  quam  consuetudinem  omnino  condem¬ 
nandam  existimo.  Usu  enim  et  ratione  docti 
intelligimus,  sanguinem  statis  temporibus  mo¬ 
dice  elicitum  potius  implere  quam  extenuare  ; 
si  quidem  arterise,  stimulo  proprio  ita  crebrius 
subducto,  minus  ad  secernendum  et  excernen¬ 
dum  valent;  sanguis  autem,  concoctione  cibi 
illaesa,  non  tarde  renascitur :  quo  fit  ut  corpus 
cito  saginetur,  imminutis  excretis,  nec  mutatis 
ingestis. 

DE  MEDENDI  CONSILIIS,  QUiE  SANGUINIS 
MISSIO  EXEQUI  POSSE  VIDEATUR. 

Etiamsi  plurima  morborum  genera  remedio 
proposito  cedunt,  eadem  tamen  ratione  omni¬ 
bus  fere  aegris  idem  succurrit.  Sanguinis  igitur 
detractio  haecce  moliri  potest :  nempe,  humo¬ 
rum  circumeuntium  molem  minuere ;  atque 
exinde  motum  cordis  arteriarumque  sedare, 
necnon  vasa  praeter  naturam  tensa  relaxare. 
Huc  accedit,  remedium,  de  quo  agimus,  san¬ 
guinis  distributionem  mutare  posse. 

Satis  constat,  hoc  remedium  deplere,  id  est 
aliquid  humoribus  circumfluis  subtrahere.  Cum 
vero  sunt  aliae  plures  exinaniendi  rationes,  non 
illico  sequitur  omnia  valetudinis  adversae  genera 
corpore  praeter  modum  repleto  oriunda,  vel 
cum  eodem  sociata,  venas  vacuefieri  desiderare. 
Hacce  demum  usi  lege  vix  aut  ne  vix  quidem 
errabimus :  scilicet,  ni  vitae  discrimen  instet, 
actionumve  quaevis  vitalium  impediatur,  longe 


DE  SANGUINE  MITTENDO. 


11 


satius  esse  victu  tenui  et  medicamentis,  quam 
vena  ferienda  corpus  plenius  extenuare  :  validis 
enim  cito  renascitur  sanguis,  post  incisam  ve¬ 
nam  :  debilioribus  autem  ipsa  sanguinis  missio 
morbos  aliquando  minitatur,  non  minus  exitia¬ 
biles,  quam  qui  plenitudine  nimia  nascuntur. 
Quinetiam,  cum  sanguis  missus  cordis  atque  ar¬ 
teriarum  motum  sedat,  in  aprico  est  plures  mor¬ 
bos  cursu  sanguinis  citiori  prognatos  sive  exas¬ 
peratos,  huic  remedio  esse  cessuros.  Quae  ta¬ 
men  supra  de  morbis  corpore  pleniori  ortis  no¬ 
tavi,  -huc  quoque  pari  jure  pertinere  videntur : 
nec  oblivisci  oportet,  multa  alia,  maximeque 
folia  digitalis  purpurece,  vires  motrices  insigni¬ 
tur  sedare  posse. 

Nullum  remedii  genus  vasa  tensa  laxandi 
potentius  est,  quam  sanguinis  detractio.  Karo 
igitur  eum  in  finem,  venas  vacuefacere  non  de¬ 
cet  :  hinc  omnes  fere  viscerum  inflammationes 
venam  incidi  flagitant,  de  qua  argumenti  parte 
mox  fusius  agere  in  animo  est. 

Denique,  sanguine  mittendo  humorum  dis¬ 
tributio  mutatur.  Hoc  de  venis  partis  deple¬ 
tis  recte  praedicatur  :  si  quam  nimirum  in  par- 

tem  sanguis  impetu  acriori  impellatur,  ita  haec 
abnormis  humorum  distributio  tollitur. 


DE  MORBORUM  GENERIBUS,  QU^  SAN- 
GUINEM  MITTI  DESIDERANT. 


Hucusque  absoluto  proposito,  proximum  est, 
ut  praecipuam  argumenti  partem  aggrediar  ;  id 
est,  explicem  quibus  potissimum  morbis  sangui¬ 
nis  missio  accommodetur. 

Si  quidem  hoc  remedium  humorum  molem 
minuit,  in  morbos  hisce  redundantibus  genitos 
vel  intentos  opituletur,  necesse  est.  Ex  qui¬ 
bus  hcemorrhagice  acutae,  id  est  cum  repleto  et 
incitato  corpore  consociatae,  necnon  aj^opleocia 
sanguinea  praecipue  sunt  memoranda.  Hcemop» 
tysisy  menorrhagia^  interdum  haematemesis y  &c. 
persaepe  vena  incisa  solvuntur,  certeve  mitigan¬ 
tur.  Si  autem,  quod  saepe  fit,  haemoptysi  ten- 
tato  contingunt  habitus  corporis  delicatior,  pec¬ 
tus  angustum  et  membra  gracilia,  tutius  erit 
venas  modice  quam  largius  exinanire :  scilicet. 

uncise  circiter  xii.  sanguinis  eliciendae :  neque 
hoc  solo  auxilio  nitendum ;  at  rite  accedunt 
folia  digitalis  purpurece^  victus  parcior,  alvi  pur¬ 
gatio,  &c.  Si  cui  porro  purpura  hcemorrhagica 
hcemoptysin  intulerit,  corde  et  arteriis  simul 
concitatis,  nec  fracto  robore,  sanguis  nulla  mora 
neque  manu  parca  detrahi  debebit.  Quod  si 
sputum  sanguinis  corde  laevo  vitioso  enascitur, 
scorbutum\e  comitatur,  venas  vacuefacere  est 
fere  aegrum  jugulare.  Nec  dissimilem  accipi¬ 
unt  rationem  hcematemesis  et  menorrhagia  ;  quae, 
non  nisi  vegeto  et  pleno  corpore,  hoc  sinunt 
adhiberi  remedium.  Quod  ad  apopleociamy  si 
cui  sanguine  repleto,  vultu  rubicundo  praedito, 
corde  et  arteriis  fortiter  salientibus,  hic  morbus 
gravis  instat  vel  subest,  protinus  YQXidi  jugulari 
brachiive  secta,  amplior  sanguinis  moles  demen¬ 
da  5  idque  subito,  ope  incisurae  latioris.  Si 
nondum  eruor  e  vasis  interioribus  diruptis  intus 
profluxerit,  vasaque  tumefacta  unice  cerebrum 
oppresserint,  proximum  est  ut  homo  misso  san¬ 
guine  extemplo  liberetur.  Quod  si  mala  non 
statim  sublata,  'pupillce  immotae,  et  aliqua  pars 
paralysi  resoluta,  cerebri  atria  cruore  profuso 

gravata  insigniunt ;  venas  tamen  citra  vires 
contritas,  deplere  proderit :  mole  enim  humo¬ 
rum  imminuta,  impetuque  sedato,  cavetur  ne 
increscat  sanguinis  intus  fusi  copia :  robore 
quoque  non  labefacto,  fieri  potest  ut  vasa  lym- 
phatica  demum  cruorem,  qui  jam  cerebri  pene¬ 
tralia  opprimit,  resorbeant.  Hic,  denique,  quod 
supra  de  caeteris  retuli  morbis,  non  scalpello 
soli  confidendum  ;  sed  aliis  quoque  vasa  capitis 
deplendo,  et  extenuando  habilibus  utendum.* 
Si  aqua  pedum  intercus  et  motus  arteriarum 
admodum  imbecillus  missum  sanguinem  exci¬ 
pit,  plus  mquo  detractum  fuisse  patet :  id  quod 
non  minus  sibi  praefert  discriminis,  quam  venae 
non  omnino  depletae  ;  vasis  enim  omnibus  hinc 
perquam  laxatis,  profusio  cruoris  nunquam  re¬ 
sorbendi  intra  cerebri  atria  saepe  increscit. 

Apoplexia  traumatica  vexante,  vena  non  sem- 
per  protinus  icenda :  nec  solummodo  virium 
rationi  et  arteriarum  motui,  aetatique  insisten¬ 
dum,  quo  sanguis  demendus  sit  necne,  compe¬ 
riatur.  Principio  calvariam  acriter  inspicere 
oportet  j  quae  si  scissa  eo  usque  intrusa  videtur, 
ut  haec  causa  unica  cerebrum  opprimere  appa- 

reat,  statim  calvaria  perterebranda  et  levanda. 
Si,  hoc  absoluto,  mala  evanescunt,  sanguinem 
mittere  alienum  erit :  quod  si  perstant,  vena  se¬ 
canda  ;  si  quidem  manifestum  est,  vasa  cerebri 
distenta  aut  dirupta  ossi  fracto  et  intruso  acce¬ 
dere.  Denique,  quotiescunque  capite  violato, 
notas  cerebri  pressi  valde  urgent,  calvariaque 
parum  lasditur,  venas  quam  primum  vacuefacere 

opus  est. 

♦ 

Si  cui  a^poplexia  laboranti  vultus  pallet,  habi¬ 
tus  contingit  leucophlegmaticus,  et  ad  hydropem 
propensus,  remedium,  quod  prosequor,  praeter¬ 
mitti  debet ;  certeve  non  nisi  paucas  hirudines 
temporibus  imponendum. 

Quum  supra  retulimus  missum  sanguinem 
cor  arteriasque  sedare,  sequitur  ut  explicem, 

quibus  morborum  generibus  motus  sanguinis 
% 

incitatior  contingat,  detracto  hoc  humore  tol¬ 
lendus.  Huc  vero  spectant  cordis  quidam 
morbi,  veluti  amplificatio,  angina  pectoris,  por¬ 
ro  aorta,  ubi  se  arcuat,  aneurismate  vitiosa,  quin- 
etiam,  phthisis  pulmonalis  jam  iniens,  asthma, 
pertussis,  hydrocephalus  acutus,  Scc  :  quibus  om¬ 
nibus  saepe  accidit  motus  sanguinis  justo  velo- 

cior.  Quantum  et  quousque  venas  hisce  mor¬ 
bis  implicatis  exinanire  deceat,  quam  paucissi¬ 
mis  verbis  exponere  nitar. 

Res  est  notissima,  motum  incitatum  cordis 
et  arteriarum  morbos  ejus  visceris  jam  dictos 
exasperare  ;  quicquid  corpus  impleat  aut  sti¬ 
mulet,  notas  omnes  intendere,  imo  vero  ali- 
quando  necem  repentinam  inferre. 

Si  cui  igitur  mediam  jam  aetatem  haud  mul- 

«• 

tum  transgresso,  et  pleno  contingit  aneurisma 
cordis  vel  aortce,  si  gravis  spirandi  difficultas 
exercet,  cor  ipsum  vehementer  palpitat,  vultus¬ 
que  tumet  et  purpurascit  ;  medici  erit  protinus, 
vena  brachii  secta,  sanguinem  modice  abstra¬ 
here,  uncias  circiter  xii.,  adjectis  quiete,  alvi 
purgatione  atque  foliis  digitalis  purpurece, 
Nosse  simul  juvat  hisce  malis  implicatos  longe 
saepius  ad  hydropem  propensos  esse,  atque  va¬ 
letudinem  fractos  ;  ideoque  cauta  semper  opus 
esse  manu.  Quod  ad  anginam  'pectoris^  acces¬ 
sione  ejus  jam  urgente,  omnia  signa,  ni  alia  con¬ 
socientur  mala,  hominem  potius  refocillandum, 
quam  exinaniendum  testantur :  vultus  enim 
pallet,  artus  frigent,  arteriaeque  languidissime 

moventur.  Si  demum  notae  abnormes,  veluti 
spiritus  gravatus  et  facies  rubrior  (id  quod  in¬ 
terdum  accidit)  venam  incidi  postulat ;  conve¬ 
nit  tamen  inter  medicos,  pauxillum  sanguinis 
esse  detrahendum,  trunco  corporis  supino,  ve¬ 
naque  quam  minime  hiante.  Lex  igitur  solum¬ 
modo  non  perpetua  ferenda  est,  hoc  morbo  ten- 
tante,  per  integritates  potius  quam  accessiones, 
venam  icendam  esse  :  vix  unquam  porro  largam 
molem  demendam. 

Fhthisi  pulmonali  jam  ineunte,  sanguis  non 
raro  tuto  et  utiliter  detrahitur  :  acriter  sane  et 
festinanter  agendum,  ne  tubercula  jam  inflam¬ 
mata  in  exulcerationem,  arte  nulla  medicabi¬ 
lem,  abeant.  Ne  multa,  si  febricula,  pectoris 
dolor,  spiritus  citior  et  difficilior,  vultus  rubrior, 
arteriae  concitatae,  tussis  vel  tussicula  sputi  ex¬ 
pers,  secernendaque  et  excernenda  suppressa, 
aliquem  struma  imbutum  male  habent,  caeteris 
remediis  simul  diligenter  prmceptis,  uncias  cir¬ 
citer  xii.  sanguinis  illico  mittere  decebit :  nec 
raro  idem  iterandum,  prout  indicent  aetas,  vires, 
arteriarum  motus,  et  quae  sunt  hujusmodi.  ^ 

quidem  perraro  licet,  prae  habitu  corporis  fere, 

mobili  et  delicato,  venas  praeter  modum  vacue¬ 
facere,  permagni  interesse  opinor,  ut  incisura 
fiat  amplior  5  paululum  enim  sanguinis  ita  mis¬ 
sum  plus  operae  conferre  solet  ad  inflammatio¬ 
nem  vincendam,  quam  ingens  copia  cursu  len¬ 
tiori  effusa ;  nec  simul  in  virium  resolutionem 
territuram  abit. 

Quae  jam  de  cordis  vitiis  retuli,  eadem  fere 
asthmati  conveniunt.  Si  quidem  membrana  mu- 
cosa  animae  canalium  ‘pertussi  aegrotantibus  in¬ 
flammari  videtur,*  spirandique  difficultas  et  tus¬ 
sis  saepe  strangulationem  ipsam  cerebrive  aut 
pulmonis  morbos  letbales  minitantur,  multo 
frequentius  sanguis  mittendus.  Quod  si,  tenel¬ 
lo  implicato,  venam  brachii,  fere  perexiguam 
multoque  adipe  tectam,  incidere  vix  liceat,  hiru¬ 
dines  circa  cervicem  erunt  imponendae  j  vel  cu¬ 
curbitulis  cruentis  utendum. 

Hydrocephalo  acuto  jam  incipienti,  id  est,  la¬ 
tice  nondum  intus  profuso,  sanguinis  detractio 
fere  semper  convenit :  neque  profecto  spes  boni 
eventus  affulget,  si  morbus  hic  funestus  partem 
secundam  ejus  progressus  attigerit.  Quod  si  im¬ 
puberes  laborant,  rarius  vena  brachii  recte  fe- 

ritur  :  nec  solum  ob  causam  paulo  antea  expo¬ 
sitam  ;  verum  etiam,  quod  hoc  malo  exitioso 
corripi  solent  struma  imbuti,  languidi  et  mobi¬ 
les.  Satis  fere  est,  arteria  temporali  incisa,  un¬ 
cias  paucas  elicere  j  aut  hirudines  cucurbitulas- 
ve  cruentas  imponere.  Hoc  remedio  nequa¬ 
quam  postea  utendum,  quam  notse  laticis  effusi 
cerebrum  gravantis  accesserint. 

‘  Denique,  siquidem  sanguis  detractus  vasa 
praster  naturam  intenta  laxat,  in  omnes  fere  in¬ 
flammationes  quam  plurimum  valet.  Eodem 
fere  consilio  hodierni  febricitantibus  venas  cre¬ 
bro  vacuefaciunt.  Quantum  igitur  inflamma¬ 
tiones  et  febres  sanguinem  mitti  postulent  et 
sinant,  nunc  inquirendum. 

Quum  inflammationes  cursu  celerrimo  ad, fi¬ 
nem  properare  consuerunt,  nulla  habita  mora, 
vena,  si  opus  sit,  icenda:  quod  fieri  oportere 
testantur  pulsus  arteriarum  solito  duriores  et 
citiores,  dolor  manu  premente  auctior,  exteri¬ 
ore  aliqua  parte  laborante  5  vel  si.  quid  visce¬ 
rum  laborat,'  quodam  motu  exasperatus  ;  porro, 
summa  cutis  mquo  ardentior,  secernendaque  et 
excernenda  parca  vel  suppressa.  Sanguinem 

recte  missum  sequuntur  motus  arteriarum  mol¬ 
liores  et  tardiores,  dolor  remissior  aliseque  note 
jam  dicte  sublate  vel  mitescentes. 

Permagni  refert,  aliqua  inflammatione  sse- 
viente,  ut  sanguis  quam  celerrime,  vena  qua¬ 
drantem  circiter  pollicis  hiante,  effluat ;  dubita¬ 
ri  enim  non  potest,  copiam  sanguinis  modicam 
ata  detractam  multo  magis  inflammationem  de¬ 
bellare,  quam  molem  ingentem  tardiori  passu 
ablatam  :  illinc  scilicet  multo  frequentius  quam 
hinc  animse  ipsa  defectio,  id  quod  jam  retuli, 
nascitur.  Huc  accedit,  inflammationem  citra 
vires  postea  labefactatas  sanguine  sic,  ut  jam 
praecipio,  misso  devinci :  moli  enim  dempte, 
non  demendi  rationi  respondebit  virium  resolu¬ 
tio  futura. 

1l>q  pneumonia,  hepatitide,  gastritide,  enteritide, 
et  peritonide  acuta  quaedam  proprie  disputare 
visum  est. 

Pulmone  inflammato,  venis  vacuefactis,  ve- 
luti  praecipio  auxilio  medicinae,  fidendum  :  mul¬ 
to  sanguine  misso,  celerique  rivo  et  crebrius, 
opus  est :  nimirum  non  prius  desistendum, 
quam  arteriae  mollius  tardiusque  micare  coepe- 

rint,  dolor  conqueverit,  certeve  eo  decreverit 
ut  homini  spiritum  altius  trahere  liceat,  tussis 
sputum  habere  inceperit,  febrisque  et  ardor  in 
clinata  fuerint.  Quum  vero  fieri  potest,  ut,  vel 
inflammato  pulmone,  plus  justo  sanguinis,  impe¬ 
rito  curante,  mittatur ;  constat,  uti  acriter  agen¬ 
dum,  ita  quoque  cavendum. 

Si  cui  igitur,  'pneumonia  implicato,  venis  jam 
saepius  depletis,  dolor,  ardor  et  aliae  inflamma¬ 
tionis  notae  abierint,  spirandi  autem  difficultas 
increverit;  si  tussis  humida  sputo  difficili  sti¬ 
patur  ;  si  arteriae  concidunt,  maximeque,  si 
crura  et  pedes  aqua  intercute  intumescunt: 
eidem  plus  sequo  demptum  esse  sanguinis,  exin- 
deque  instare  pectoris  hydropem,  aut  quodvis 
aliud  malum  istiusmodi  exitiabile,  manifestum 
est. 

Praeter  haec,  non  desunt  pneumonia  tentati, 
(id  quod  medici  copiis  militaribus  classique 
regiae  Britannicis  praepositi  persaepe  noverunt), 
quibus,  gravi  inflammatione  urgente,  vultus 
parum  rubet,  arteriaeque  exiliter  saliunt.  Quod 
si,  inter  haec,  dolor  pectoris  exardeat,  spiritu 
trahendo  auctus,  motusque  arteriarum  duriores 

sint,  et  crebriores  quam  fert  natura ;  medici  erit, 
istis  debilitatis  indiciis  nihili  habitis,  protinus 
venam  ferire  :  quod  rite  factum  esse  docebunt 
motus  arteriarum  exinde  non  solum  lentiores  et 
molliores,  verum  insuper  pleniores :  ne  multa, 
vires,  inflammatione  sedata,  revocatae.  Causam 
istius  debilitatis  falsurae  explicare  haud  alienum 
opinor. 

Interdum  inflammatio  pulmonem  eo  usque 
obturat,  ut  sanguis  aegerrime  arterias  et  venas 
'pulmonlcas  permeat ;  ideoque  ut  cordi  laevo  ar¬ 
teriaeque  magnae  idonea  sanguinis  coccinei  mo¬ 
les  deficiat.  Hinc  arteriae  languide  saliant, 
gravi  simul  inflammatione  vexante,  necesse  est : 
nec  mirabitur  rei  medicae  peritus,  quod  motus 
arteriarum  validior  venas  vacuefactas  sequitur  j 
quoniam,  pulmone  ita  expedito,  aditus  ad  laevum 
cor  et  aortam  sanguini  facilior  patet.  Denique, 
quo  minus  ista  species  debilitatis  medicum  fal¬ 
lat,  nosse  juvat  inflammationem  dolore  pectoris 
inter  inspirandum  aucto,  pulsuque  arteriarum 
duriori  insigniri ;  carpi  scilicet  arteriam  digito 
admoto  eundem  fere,  quem  chorda  pertenuis 
aenea  contrectata,  sensum  praebere. 

Ex  omnibus,  quse  de  pneumonia  tradidi, 
fneumoniam  notham  (id  est,  pulmonem  seniori 
cuivis  minus  acute  inflammatum,  catarrhi  simul 
comitantibus  signis)  multum  sanguinis  mitti 
nec  desiderare,  nec  pati,  manifestum  est :  me¬ 
tuendum  sane,  ne,  venis  vehementer  depletis, 
homo  stranguletur,  hydrope  pectoris  superven¬ 
turo,  pituitave  animae  meatum  obturatura.  Jam 
notavi  venas  pneumonico  ssepius  atque  ultra  mo¬ 
dum  idoneum  exinanitas  spirandi  difficultatem 
intendere,  etsi  inflammatio  exinde  conquieverit: 
nec  ratio  obscura ;  vasa  nimirum  exhalantia  et 
resorbentia  in  tantum,  resolutis  viribus,  laxan¬ 
tur,  ut  multum  laticis  intra  cellulas  spiritales 
confluat,  ob  motrices  potestates  lapsas,  non  ex¬ 
creandi.  Quse  mala  fere  semper  hoc  remedium 
peripneumonia  notha  tentato  adhibitum  infert. 

Quod  ad  hepatitidem  acutam,  si  nostrates 
domi  jam  manentes  aggreditur,  sanguis  haud 
secus  atque,  pneumonia  torquente,  mitti  debet. 
Si  vero  jecur  Britannico  ardoribus  Indim  Orien- 
(talis  confecto  inflammatur,  sanguis  parcius  ab¬ 
strahendus.  At  vero  aliquanto  difficilius  est 
leges  et  praecepta  certa  ferre  5  siquidem  pro- 

prietates  corporum,  aetatis  ratio,  et  alia  ejusmodi 

morbos  insigniter  mutant,  atque  moderantur. 

« 

Gastritidi  cum  enteritide  et  peritonitide  com¬ 
mune  est  vires  quam  maxime  et  subito  proster¬ 
nere,  et  hinc  medicum  inexpertum  interdum 
fallere.  Ventriculo  inflammato,  vultus  fere  ex¬ 
pallescit,  arteriae  moventur  exilissime,  et  justo 
crebrius  duriusque  ;  mens  admodum  contrista¬ 
tur.  Neque  simul  desunt  indicia  inflammatio¬ 
nis  incitatissimas;  nimirum,  dolor  ventriculi 
urgentissimus,  manu  premente,  imo  vero  tan¬ 
gente  exasperatus,  singultus  dolentissimus ; 
praeter  alia,  quae  hic  memorare  vix  opus  est. 
Hancce  virium  resolutionem  non  veram  esse,  id 
est,  non  jure  medicum  terrere,  quo  minus  exi¬ 
naniat,  hinc  satis  superque  patet,  quod  alicui 
vel  validissimo  vires  extemplo  dilabuntur,  simul 
atque  ventriculi  inflammatio  accedit ;  haud  se¬ 
cus  atque  milites  fortissimi,  maris  parum  sueti, 
si  navem  conscendunt,  et  nausea  maritima  vex¬ 
antur,  momento  fere  temporis  resoluti  et  infir¬ 
mati  concidunt;  sublata  nausea,  illico  robur 
idoneum  recepturi.  Quantumcunque  igitur  vi¬ 
res  motrices  hoc  malo  affectis  labefiant,  si  ta- 

men  pulsus  arteriarum  sequo  sint  duriores,  do¬ 
lorque  ventriculi  manu  tangente  vel  premente 
auctior  cruciat ;  statim  venam  ferire  oportebit : 
quod  factum  profuisse  docebunt  motus  arteria¬ 
rum  molliores,  lentiores,  atque  pleniores,  csete- 
rse  inflammationis  notae  sedatae,  vires  demum 
quodammodo  refectae. 

Si  inquiratur,  cur  tantus  virium  motricium 
languor  inflammationi  ventriculi  incitatissimm 
accedere  appareat,  nec  simul  venas  deplere  non 
liceat ;  respondeo,  hanc  proprietatem  miro  isti 
consensui  deberi,  quo  id  viscus,  ope  partis  vagae 
nervi  octavi,  cum  cerebro  consociatur.  Hanc 
quaestionem  altius  agitare  nolo :  illud  solummo¬ 
do  adjiciam,  robur,  gastritide  torquente,  non  eo 
collabi,  quod  actio  cibi  concoctrix  et  corporis 
nutrix  imminuitur  vel  quiescit :  quam  citissime 
enim,  uti  jam  retuli,  infirmitas,  illata  hac  in¬ 
flammatione,  invadit,  sublata,  evanescit :  quod 
fieri  vix  posset,  si  ex  ofllcio  ventriculi  perturba¬ 
to  unice  nasceretur. 

Enteritis  et  peritonitis  vires  quoque  multum 
et  cito  frangunt :  quaecunque  demum  jam  de 
gastritide  conscripsi,  recte,  ut  opinor,  de  his 

etiam  prmdicari  possunt.  Nemo  inter  hodier¬ 
nos  non.agnoseit  peritonitidem  puerperarum  in¬ 
flammationem  esse  acutissimam  membranee  vis¬ 
ceribus  et  parietibus  abdominis  circumjectae; 
necnon  sanguinem  ipso  initio,  non  obstante  in¬ 
signi  languore,  mittendum  esse. 

Sequitur  ut  perpauca  de  sanguine  febricitan¬ 
tibus  mittendo  disputem.  Ex  omnibus  valetu¬ 
dinis  adversae  generibus,  quae  homines  vexare 
solent,  nulla  fere  medici  studio  acriori  prosecu¬ 
ti  sunt  quam  febres  ;  quippe  quae  nusquam  et 
nunquam  non  stragem  dirissimam  attulerunt. 
Utinam  non  adjicere  possem  nullum  omnino  ar¬ 
gumentum  magis  saepiusve  ingenium  humanum 
fefellisse.  Satis  superque  innotuit  Cullenum 
ejusdemque  aemulos,  gravi  virium  resolutione,, 
typhum  comitari  solita  perterritos,  venam  secare 
nolle.  Nuper  autem  lux  clarior  et  felicior  fe¬ 
brium  curationi  aflulsit,  auspice  viro  clarissimo 
Armstrongio;  cujus  luculentas  opiniones  longo 
sermone  describere  vix  opus  est ;  omnibus  enim 
rei  medicae  studiosis  aut  scientibus  in  manu  est 
liber  ille  praeclarus  ab  hoc  medico  editus:  qui 
optime  monet  languorem  istum  animi  et  corpo- 

lis  typhi  jam  ineuntis  proprium  ssepe  inanem  et 
fallacem  esse :  eundem  scilicet  plus  minusve  ve¬ 
hementem  omnibus  pene  typho  febrientibus  eve¬ 
nire,  junioribus  et  senioribus,  vegetis  et  imbe¬ 
cillis;  inflammationem  porro  cujusdam  visce¬ 
rum  acutam  vel  subacutam  crebro  supervenire  ; 
id  est,  secundam  partem  cursus  febris  continuae 
constituere  :  ex  his  vero,  cerebrum  saepissime, 
modo  pulmonem,  modo  membranam  animae  ca¬ 
nalium  interiorem,  subinde  alia  viscera,  inflam¬ 
mari.  Hic  auctor  febrem  continuam  hisce  ma¬ 
lis  stipatam,  inflammatoriam  nominat;  jureque 
notat,  quanto  magis  robur  inter  initia  dilabi  vi¬ 
deatur,  tanto  (frequenter)  saeviorem  incitatio¬ 
nem,  renixu  demum  facto,  subsequi,  haud  citra 
partis  interioris  inflammationem.  Medici  est 
igitur,  deposito  inani  timore,  venam  protinus 
secare,  si  cui  typho  febricitanti,  praeter  signa  lan¬ 
guoris  ineuntia,  vultus  fit  anxius  et  rubet,  pul¬ 
sus  arteriarum  aequo  sunt  duriores  et  citiores, 
si  aures  sonant,  oculi  corusci  nitent,  homoque 
delirat  et  noctu  vigilat.  Nec  morae  locus  est ; 
notae  enim  istiusmodi,  si  diutius  trahunt,  nec 

venis  depletis  debellantur,  non  raro  in  stuporem 
lethalem,  apopleMam  nimirum,  abeunt. 

Pari  ratione,  si  note  accedunt  inflammati 
pulmonis,  animm  meatus,  ventriculi  aliusve  par¬ 
tium  interiorum,  quam  primum  venas  vacue¬ 
facere  decebit.  Quse  jam  de  febre  continua 
proposui,  pari  jure  de  aliis  quoque  febribus  prae¬ 
dicantur.  Nuperi  usu  docti  compererunt  febrem 
flavam  non  esse  pestilentem,  at  potius  febri  in¬ 
termittenti  affinem  j  nimirum,  aura  ista  exitiosa, 
cui  nomen  miasma^  progigni,  moderatricibus 
sane  aliis  quibusdam  causis,  quas  hic  memorare 
alienum  foret :  eandem  porro  juvenes,  plenos  et 
validos  potissimum  adoriri  5  gravemque  inflam¬ 
mationem  ventriculi  aut  cerebri  aut  utiiusque 
,  fere  semper  accedere.  Quibus  perspectis,  me¬ 
dici  hac  febre  ineunte  vexatis  venas  vacuefa¬ 
cere  consuerunt  5  idque,  uti  accepi,  summo  pro¬ 
fectu. 

Uti  paucis  igitur  hanc  rei  proposite  partem 
absolvam,  legi  fere  certe  et  perpetum  ferri  po¬ 
test,  virium  languorem,  qui  plures  morbos  acu¬ 
tos  ineuntes  comitatur,  maximeque  febres  et 
quasdam  inflammationes,  non  ex  vite  principio 

exhausto,  vel  mox  extinguendo,  sed  ex  habitu 
vitioso  generis  nervosi  enasci ;  ideoque  haud- 
quaquam  vetare,  quo  minus  inflammationis  sig¬ 
na,  si  accedunt,  sanguine  mittendo  devinceren¬ 
tur. 

f 

Non  ignoro  plura  morborum  genera,  prseter 
jam  relata,  remedio,  quod  prosequor,  cedere. 
Veruntamen,  neque  consilium  initum,  neque 
angusti,  quibus  contineor  limites,  hanc  argumen¬ 
ti  partem  amplius  persequi  sinunt  aut  postulant. 
Facile  ex  praedictis  liquebit,  quicunque  morbi 
actiones  partium  interiorum  impediunt,  simul- 
que  aut  corpori  justo  pleniori  contingunt,  aut 
cor  arteriasque  praeter  naturam  concitata  sibi 
praeferunt,  aut  demum  vasis  nimium  intentis 
stipantur  5  hos  omnes  sanguinem  mitti  deside¬ 
rare.  Proinde,  quidam  spasmorum  non  raro  ve¬ 
nis  depletis  mitigantur,  vel  solvuntur  5  maxime- 
que  tetanus  et  hydrophobia ;  quibus  jure  acce¬ 
dunt  epilepsia,  colica,  &c.  modo  sanguine  ple¬ 
nos,  juventaque  aut  viribus  florentes  aggredian¬ 
tur.  Hic  autem  praecepta  edere  perpetua  vix 
licet ;  medicique  est  prudentis  “  non  commu¬ 
nia  solum  intueri,  sed  omnia  circumspicere,” 

atque  cuj usque  segri  propria  scrutari  et  cognos¬ 
cere. 


DE  QUIBUSDAM  NOTANDIS  ET  CAVENDIS. 

Plura  valetudinis  adversae  genera  sanguinis 
dotes  et  naturam  haud  parum  mutare,  medici 
jam  diu  cognoverunt.  Hodierni  profecto,  hu¬ 
morum  ^athologia  tandem  abjecta,  multo  minus 
quam  vetustiores,  huc  studium  collocare  solent : 
neque  tamen  celandum  est  chemiam  nuper  quae¬ 
dam  succorum  vitia  patefecisse ;  unde  non  veri 
est  absimile  novam  humorum  pathologiam,  alte¬ 
ri.  sane  prorsus  alienam,  mox  orturam.  Ex  om¬ 
nibus  sanguinis  vitiis,  quae  medici  observarunt, 
unum  solummodo  ad  argumentum  propositum 
spectare  videtur ;  nempe,  tunica  alba  corio  si¬ 
milis,  quam  sanguis,  aliqua  parte  inflammata, 
detractus  frequenter  sibi  praefert.  Multi  multa 
senserunt,  de  istius  tunicas  natura  et  causa 
genitrice  :  quae  omnia  exponere  hic  supervaca¬ 
neum  duco.  Notissimum  est  multum  Jihrinm 

sanguini  subesse,  quae  hoc  humore  jam  intus  cir¬ 
cumfluente,  liquida  vel  soluta  perstat  5  principii 
enim  est  vitae  cavere  ne  concrescat  5  quo  fit,  ut, 
misso  sanguine,  ideoque  ejus  vita  (si  ita  dicere 
liceat)  sublata,  protinus  coet  viscida  et 

tenax,  sibique  particulas  rubras  attrahat  5  quae 
simul  mista  crassamentum  nominantur.  Inter¬ 
dum  vero,  et  praesertim,  inflammato  viscere, 
hrina  misso  sanguine  non  statim  coagulatur,  sed 
paulisper  fluere  non  desinit :  unde  efficitur,  par¬ 
ticulas  rubras,  quippe  quae  natura  graviores 
sunt,  suo  nutu  deorsum  prius  ferri,  quam 
coierit.  Haec  vero  tandem  solida  facta,  nec 
alienis  mista  tunicam,  de  qua  agimus,  constituit. 
Ne  multa  igitur,  haecce  tunica  est  Jihrina  sangui¬ 
nis  coacta :  causa  ejus  genitrix  hujus  coagula¬ 
tio  sequo  tardior.  Cur  segnius  cogatur,  inqui¬ 
rere  non  audeo. 

Plures  medici  senserunt  hanc  tunicam  eo  fere 
semper  crassiorem  esse,  quo  gravius  inflammatio 
exardeat ;  ideoque  praesertim,  sanguinis  recte 
jam  detracti,  iterumque  mittendi,  indicem  esse 
certum  :  quam  in  sententiam,  proculdubio  fal¬ 
lacem  et  perniciosam,  jurare  nequeo.  Impri- 

mis  enim,  usus  edocuit  istam  tunicam  certa 
lege  prorsus  vacare :  modo  pertenuem  aut  nul¬ 
lam,  inflammatione  acerrima ;  crassissimam,  le¬ 
viori  vel  inclinata.  Huc  accedit,  eandem  ali¬ 
quando  sanguini  initio  detracto  deesse  ;  at  pos¬ 
tea,  vena  iterum,  tertiave  vice  percussa,  prodi¬ 
re  :  interesse  porro,  quod  ad  hanc  speciem,  len¬ 
to  an  celeri  rivo  effluat  sanguis  ;  denique  tuni¬ 
cam  relatam  non  raro,  nulla  parte  inflammata, 
conspici :  nimirum,  "mulieribus  in  utero  geren¬ 
tibus,  diabeticis,  &c.  frequenter  evenire.  Qui¬ 
bus  omnibus  in  animo  habitis,  judicare  licet,  ab¬ 
jecto  isto  indice  inani,  potius  dolori,  arteriarum 
pulsui,  virium,  aetatis,  sexusque  rationi,  victus 
vitaeque  generi  progresso,  atque  aliis  ejusmodi, 
innitendum  esse  5  quo  clare  cognoscatur,  quan¬ 
tum  et  quousque  venas  exinanire  oporteat. 

Denique,  non  desunt  morborum  genera,  quae 
sanguinem  mitti  omnino  vetant ;  at  simul  in¬ 
flammationes  eo  usque  simulant,  ut  imperiti  in¬ 
terdum  decepti  venam  temeraria  manu  secue¬ 
rint,  et  exinde  necem  aegris  adsciverint.  In¬ 
ter  haec  memoratu  dignissimum  est  Delirium 
TREMENS,  quod  vocatur,  malum  istud  animi 

et  corporis  terribile,  quod  ebriosos  affligit. 
Ejus  signa  fuse  describere  non  in  animo  est. 
Scire  tamen  licet  medicos  aliquando  hunc  mor¬ 
bum  pro  phrenitide  habuisse,  et  exinde  san- 
guinem  misisse ;  quod  mors  nunquam  non  secu¬ 
ta  est.  Quo  minus  tantum  erremus,  imprimis 
inquirere  opus  erit,  quale  vitas  genus  praecesse¬ 
rit  ;  dein,  signa  acriter  notanda.  Si  infelix  diu 
ebrietati  se  dediderit,  unicas  causas  hujus  mor¬ 
bi  genitrici  ;  si  artus  continenter  intremunt ;  si 
cutis  assidue  madet  et  friget ;  si  citra  genus  ner¬ 
vosum  concitatum  homo  noctu  vigilat,  quies¬ 
cendi  impotens  ;  si  oculi  torvi  huc  illuc  volvun¬ 
tur,  vultusque  pallet,  simul  ferox  ;  si  mens  pa¬ 
vida,  anxia,  prasteritorum  immemor,  serie  ima¬ 
ginum  multiplici,  perpetuoque  novata,  pertur¬ 
batur ;  dubitando  locus  non, erit:  abjectaque 
omnigena  fere  exinanitione,  opio,  soli  pene  auxi¬ 
lio,  fidendum.  Denique,  quidam  dolores  inflam- 
matione  oriundos  haud  leviter  referunt ;  qui 
tamen  sanguine  mittendo  non  semper  rite  cu¬ 
rantur.  Hujusmodi  est  ventriculi  dolor,  arthri¬ 
ticis,  dyspepticis,  &c.  tam  infestus  ;  cui  nomen 
gastrodynia.  Si  cui  arthritico,  finita  articuli  in- 

flammatione,  eadem  accedit,  venas  vacuefacere 
longe  saepius  est  hominem  jugulare.  Potius 
ventriculus  opio,  vino  spirituve  Gallico  refocil- 
lari  debebit.  Ne  quis  hoc  malum  cum  gastritide 
confundat,  notatu  dignum  est  dolorem,  qui  gas- 
trodynia  vocatur,  manu  opprimente  leniri ;  non 
assiduum  esse,  sed  invicem  modo  quiescere,  mo¬ 
do  repetere  ;  febrem  deficere,  nec  arterias  mo¬ 
tu  duro  exagitari.  Neque  tamen  affirmare  au¬ 
deo  nullum  dolorem  spasmo  genitum  venas  de¬ 
pleri  pati ;  jam  proposita  tantummodo  de  gastro- 
dynia  aliisque  malis  ejusdem  generis  retuli. 

Haud  nescio  multa  alia  de  hac  argumenti 
parte  observare  potuisse ;  praecipuis  vero  insiste¬ 
re,  quam  re  quaque  notissima  proferenda,  inuti¬ 
liter  sermonem  producere,  malui. 


riNis. 


